### Beslutning

Anbefales.

### Sagsfremstilling

## Resume og sagens baggrund

På kommunalbestyrelsesmøde den 26. juni 2024 blev det vedtaget at sende Forslag til Lokalplan nr. 595 i offentlig høring. I forbindelse med høringen er der ikke modtaget høringssvar, som giver anledning til at ændre lokalplanforslaget. Sagen lægger op til Kommunalbestyrelsens beslutning om endelig vedtagelse af Lokalplan nr. 595.

Kommunalbestyrelsen besluttede på møde den 26. april 2023 at sælge tre udbudte projektarealer i [adresse] til boligformål samt at igangsætte planlægningen for et samlet boligområde i overensstemmelse med den gældende kommuneplanramme.

## Indstillinger

Direktøren indstiller, at

1. Forslag til Lokalplan nr. 595 for boligområde ved Tømmerup Banke, [adresse] (bilag 2) vedtages til offentlig bekendtgørelse.
2. Administrationen bemyndiges til at foretage nødvendige redaktionelle rettelser til planforslaget forinden offentlig bekendtgørelse.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Der opleves stor interesse i at udvikle planlagte boligområder i Kalundborg Kommune, og i [adresse] er der solgt tre projektarealer, som gennem den nye planlægning kan benyttes til rækkehuse. Projektarealerne i [adresse] er solgt til to forskellige projektudviklere, og der er derfor udarbejdet to lokalplanforslag parallelt med hinanden: Forslag til Lokalplan nr. 594 (projektareal 1 og 2) og Forslag til Lokalplan nr. 595 (projektareal 3). På bilag 1 ses boligområdernes placering samt forslag til den fremtidige boligudbygning, som er foreslået gennem lokalplanforslagene.

*Om Lokalplanen (bilag 2)*Lokalplanens formål er at skabe grundlag for, at der kan opføres 66 rækkehuse i ét eller halvanden plan. Lokalplanen sikrer gode fælles grønne opholdsarealer mellem husene og ved at udlægge et større fælles friareal med mulighed for legeplads. Lokalplanområdet kobler sig til sine omgivelser ved at bevare en meget benyttet trampesti langs det østlige skel ud mod det åbne land, samt gennem nye stier, der sikrer god adgang til byen mod vest. Den interne vej lægges centralt i bebyggelsen. Der plantes en varieret beplantning med store træer, der styrker forbindelsen de eksisterende levende hegn og træ- og skovbevoksningen mod syd og til overdrevsbakkerne Tømmerup Banke. Lokalplanens formål er desuden at udlægge et stort område til regnvandshåndtering, som skal håndtere regn- og overfladevand fra lokalplanområdet og det vestlige lokalplanområde udlagt gennem Lokalplan nr. 594.

Lokalplanforslaget har været i offentlig høring i perioden fra den 28. juni til den 14. august 2024. Der er indkommet to høringssvar.

*Høringssvar (bilag 3)*Der er indkommet  to høringssvar. Den ene omhandler et ønske om, at al trafik ledes uden om via en omfartsvej til [adresse], og det andet omhandler bekymring for Bertil Svendsen og drift og vedligehold af denne.

Det er gennem planlægningen for de to nye lokalplanområder vurderet, at [adresse] kan bære og har kapacitet nok til den mertrafik, som udvidelsen af byen vil medføre.

I forbindelse med vandhåndteringen fra de to lokalplanområder ledes der ikke vand til Bertil Svendsen.

*Miljøvurdering*Ved kommunalbestyrelsens godkendelse af planforslaget blev det samtidig godkendt, at planen ikke skal miljøvurderes. Afgørelsen er ikke blevet påklaget.

*Informationsmøde*Den 7. august 2024 blev der afholdt informationsmøde om lokalplanerne for de nye boligområder i [adresse]. Høringsfristen blev af denne grund forlænget til den 14. august 2024. På informationsmødet præsenterede projektudvikler lokalplanen og deres projekter. Notat fra informationsmødet er vedlagt som bilag 4.

*Administrationen anbefaler*Administrationen anbefaler, at Forslag til Lokalplan nr. 595 for boligområde ved Tømmerup Banke vedtages til offentlig bekendtgørelse uden ændringer.

## Økonomiske konsekvenser

Ingen.